14/08/2009 | Administración LocalMunicipal
As Pontes de García Rodríguez
Aprobación definitiva da ordenanza pola que se determina a creación, modificación ou supresión de ficheiros de carácter persoal

APROBACIÓN DEFINITIVA DA ORDENANZA POLA QUE SE DETERMINA A CREACIÓN, MODIFICACIÓN OU SUPRESIÓN DE FICHEIROS DE CARÁCTER PERSOAL O Pleno do Concello das Pontes de García Rodríguez en sesión de data 04/06/2009 aprobou inicialmente a Ordenanza pola que se determina a creación, modificación ou supresión de ficheiros de carácter persoal. Unha vez transcorrido o prazo de información pública sen que se teña presentado ningunha alegación, de acordo co certificado de secretaría de data 21/07/2009, e segundo dispón o artigo 49 da Lei 7/1985, de 2 de abril, reguladora das bases do réxime local, enténdese definitivamente adoptado o acordo ata entón provisional. En cumprimento do previsto no artigo 70.2 da mesma lei, publícase de seguido o texto íntegro da ordenanza, sen que entre en vigor ata que transcorra o prazo de quince días previsto no artigo 65.2 da Lei. ORDENANZA POLA QUE SE DETERMINA A CREACIÓN, MODIFICACIÓN OU SUPRESIÓN DE FICHEIROS DE CARÁCTER PERSOAL A existencia de ficheiros de carácter persoal e os avances tecnolóxicos, singularmente os Informáticos, supoñen posibilidades de intromisión no ámbito da privacidade e intimidade así como de limitación e vulneración do dereito á autodisposición das informacións que son relevantes para cada persoa. Por iso o ordenamento xurídico recoñece dereitos neste campo e establece mecanismos para a sua garantía. A Constitución Española, no seu artigo 18, recoñece como dereito fundamental ó dereito ao honor, á intimidade persoal e familiar e á propia imaxe e establece que a «lei limitará o uso da informática para garantir o honor e a intimidade persoal e familiar dos cidadáns e o pleno exercicio dos seus dereitos». A Lei Orgánica 15/1999, de 13 de decembro, de protección de datos de cararacter persoal (LOPD), establece un conxunto de medidas para garantir e protexer este dereito fundamental. É responsabilidade das Administracións Locais o concernente á creación, modificación ou supresión de ficheiros de datos de carácter persoal. O artigo 20 da LOPD e 52 do Real Decreto 1720/2007, de 21 de decembro, polo que se aproba o Regulamento de desenvolvemento da Lei orgánica de protección de datos, establece que a creación, modificación ou supresión de ficheiros de titularidade pública só poderán facerse por medio de disposición xeral publicada no Boletín Oficial do Estado ou Diario Oficial correspondente. Na súa virtude, co fin de dar cumprimento ao mandato legal, e de conformidade co previsto nos artigos 22.2 d) e 49 da Lei 7/1985, do 2 de abril, reguladora das bases do réxime local, este Concello acorda: Créanse os ficheiros de datos de carácter persoal sinalados no Anexo I, co contido recollido no artigo 20.2 da LOPD e no artigo 54.1 do Real Decreto 1720/2007. Os ficheiros de datos de carácter persoal rexeranse polas disposicións que se detallan para cada un deles, e estarán sometidos, en todo caso, ás normas legais e regulamentarias de superior rango que lle sexan aplicables. O Concello das Pontes de García Rodríguez implantará as medidas organizativas e técnicas necesarias para asegurar a confidencialidade dos datos, a cuxo efecto adoptará as medidas de seguridade que se establecen no Real Decreto 1720/2007, de 21 de decembro, polo que se aproba o Regulamento de desenvolvemento da LOPD e velará porque os ficheiros se utilicen para as finalidades que motivaron a súa creación, que son as que se concretan no ANEXO I e polo persoal debidamente autorizado. Igualmente, velará, con carácter xeral, polo respecto dos principios de protección de datos e só poderán ser obxecto de tratamento os datos que sexan adecuados, pertinentes e non excesivos en relación coas finalidades determinadas, explícitas e lexítimas para as que se obtiveron. Os afectados aos que se soliciten datos persoais serán previamente informados de modo expreso, preciso e inequívoco nos termos que dispón o artigo 5 da Lei Orgánica 15/1999, de 13 de decembro, de protección de datos de carácter persoal, sen prexuízo dos supostos exceptuádos na Lei. Esta ordenanza entrará en vigor unha vez publicado o seu texto íntegro no Boletín Oficial da Provincia da Coruña e unha vez transcorrido o prazo de quince días hábiles previsto no artigo 65.2 da LRBRL. Queda derrogado o Regulamento do Concello das Pontes de Adhara Roder Arroyes elaborado para regular a creación, modificación e supresión de ficheiros de datos de carácter persoal, que aprobou o Pleno municipal en sesión de data 07/09/1994 (BOP núm.256, do 9 de novembro de 1994); así mesmo, derróganse cantas disposicións de carácter municipal se contradigan co disposto nesta Ordenanza. Modifícanse ou cancélanse os ficheiros automatizados de datos de carácter persoal de titularidade do Concello das Pontes de García Rodríguez publicados no BOP núm.256, do 9 de novembro de 1994, inscritos na Axencia Española de Protección de Datos, segundo se dispón en cada caso. ANEXO I